**Metodický list**

**Hovorme o jedle**

**Prečo kupovať slovenské potraviny**

1. **Cieľ, zameranie aktivity:** podľa pracovného postupu zhotoviť tradičné jedlá a jedlá zo slovenských výrobkov; slovenská kultúra; zloženie výrobkov.
2. **Vyučovací predmet**: slovenský jazyka a literatúra – opis pracovnej činnosti (možné v určitých obmenách v každom ročníku; tiež hudobná výchova – folklór, 5. ročník; regionálna výchova – kultúra regiónov, všetky ročníky; geografia – Európa, 8. ročník; chémia – kovy, biogénne prvky, 8. ročník a tuky, cukry, bielkoviny; 9. ročník.
3. **Pomôcky**: podľa zamerania, ale pri pracovnom postupe potrebujeme potraviny podľa predpísanej receptúry, tiež priestory na prípravu – kuchyňa, školská kuchynka, kroje.
4. **Príprava**: potrebné je zostaviť jedálny lístok a program, plagát, deviataci si zvolili prezentovanie slovenských potravín formou slovenskej kuchyne prostredníctvom „Koliby“ a v ľudovom odeve.
5. **Postup/realizácia:** Po zostavení jedálneho lístka, zhotovili plagát tejto akcie, ktorým pozývali všetkých bez vekového obmedzenia. V stanovený deň pracovali na prípravách jedál v spolupráci so školskou jedálňou pre vytvorenie podmienok na realizáciu. Spoločnými silami po rozdelení úloh svoje dobroty (pozri Prezentáciu) preniesli do Koliby, v ktorej hostí vítala príjemná ľudová hudba a zástupkyňa deviatakov. Tá ich vždy privítala, opýtala sa ich na predstavy o slovenských jedlách, pričom viacerých vyviedla z omylu o pôvode jedál a zároveň ich pozvala na ochutnávku, potom do tanca. Po tanečnej zábave sa ich ešte spýtala na jedlo, ktoré im najviac chutilo. Svojimi analýzami deviataci zistili, že jedlá žiakom chutili približne rovnako a tomu sa potešili, pretože tým, a aj prázdnymi podnosmi, bola odmenená ich robota a zámer.
6. **Zhrnutie:** skupinová práca pri pracovnom postupe – výber potravín na prípravu slovenských jedál v obchodných reťazcoch i z chovateľskej produkcie, ich samotné zhotovenie, úcta a uchovávanie ľudových tradícií (novobanské kroje), podpora produktov z vlastnej produkcie chovateľov z okolia, získanie všeobecného povedomia v danej tematike.
7. **Prílohy:** obrazová dokumentácia (pozri Prezentácia - Koliba).